# María del Carmen Carrillo Losada

María del Carmen Carrillo Losada (Palma de Río, Kordoba, 1959) espainiako hiriburu bateko lehen emakume zinegotzi ijitoa izan zen, Jaéngo probintziakoa hain zuzen ere. Ijito-mugimenduaren aitzindarietako bat izan zen.

## Biografia

Ijito familia batean jaio zen, txikitatik Maria del Carmen eta bere ahizpak eskolara joan zitezen arduratu zena. Bere familian ohiturak, betebeharrak eta eskubideak transmititu ziren. Erizain laguntzailea eta gizarte-hezitzailea izateko ikasi zuen.

## Lan ibilbidea

Denbora batez erizaintzako laguntzaile aritu zen Kordobako ospitale batean. Palma del Rioko ijito-elkarteko zuzendaritzako kidea izan zen. Gero, Andaluziako Ijito Elkarteen Federazioan zuzendaritzan aritu zen 1998. urtera arte. 1981ean, Andaluziako Juntaren lehen proiektua (ijito-haurrak hezi) koordinatzeko hautatu zuten.
1990ean Jaenera iritsi zen urtebeteko kontratuarekin, haur-hezkuntzako programa baten koordinatzaile lanetarako, baina 1991ko Mancha Realeko gertaera arrazistak zirela eta, Andaluziako Elkarte Erromanien Federazioak Carrillo probintzian jarraitzea funtsezkotzat jo zuen.
Probintzia-hiriburu bateko lehen emakume zinegotzia izan zen, Jaengoa. 1999ko hauteskundeetan, bertako zinegotzi lanetan hasi zen. Urteak joan urteak etorri, ijitoen mugimenduaren aitzindari historikoa bihurtu da.
Ijitoen Kulturaren Institutuko Kontseilu Aholku-emailean ijitoen erakundeekiko harremanen arduraduna da. Sinando Kali elkarteko lehendakaria ere bada.Unión Romaní delakoan berdintasun arloko arduraduna da.
   "Pertsonak lanaren duintasuna izan behar du, eta hori, jakina, ez da gizarte-zerbitzuen prestazio, laguntza edo klientelismo baten ondorioa. Lan- eta hezkuntza-laguntza neurrien babesa izan behar du... Txarto ikusten dut arrazismoa administrazioaren barruan eta axolagabekeria politikoa, gutxiengo batekin egin daitekeen ekintzarik okerrena...

## Sariak eta aintzatespenak

* 2017an, urteko Emakume Ijito Saria jaso zuen, Andaluziako Hermandad Gitana elkarteak sortutako saria.
* 2020an, AMURADI-FAKALIren 20. urteurreneko saria, Sinando Kali elkarteko presidente zela.

## Erreferentziak

* 1 2 3 4 «La gitanidad para Mª Carmen Carrillo Losada» El Instituto de Cultura Gitana es una fundación del sector público estatal promovida por el Ministerio de Educación, Cultura y Deporte cuyos objetivos son el desarrollo y la promoción de la historia, la cultura y la lengua gitanas, y la difusión de su conocimiento y reconocimiento a través de estudios, investigaciones y publicaciones. 2020-05-13.
* 1 2 3 4 50 MUJERES GITANAS EN LA SOCIEDAD ESPAÑOLA. MARIA DEL CARMEN CARRILLO LOSADA. .
* ↑ «El primer curso europeo sobre estudios gitanos pretende hacer llegar la cultura y los valores caló a la población | Diario Digital de la UJA | Compromiso con la sociedad» diariodigital.ujaen.es.
* ↑ «Mujeres gitanas y política. María José Jiménez.» ecologia.facilisimo.com.
* 1 2 3 Dirección. (2017-11-20). «La asociación ‘Hermandad Gitana’ entrega el jueves los premios que distinguen a personas y entidades en la promoción del pueblo gitano» Almeria Noticias | Tu periódico online.
* 1 2 Comunicación. (2021-11-19). «AMURADI CELEBRA SU VIGÉSIMO ANIVERSARIO EN EL MARCO DEL 22N» Federación de Asociaciones de Mujeres Gitanas.
* ↑ Almeria, Diario de. (2017-11-25). «Alegría y pasión por el pueblo gitano» Diario de Almería.
* ↑ Almeria, Diario de. (2017-11-21). «Distinción por el apoyo en la promoción del pueblo gitano» Diario de Almería.

## Kanpo estekak

* Datuak: Q117421869